প্রস্তুতি সম্পন্ন: গতকাল শুক্রবার এক সংবাদ সম্মেলনে বিএনপির যুগ্ম মহাসচিব রুহুল কবির রিজভী বলেন, কাউন্সিলকে সফল করতে গঠিত সব উপকমিটি তাদের কার্যক্রম শতভাগ সম্পন্ন করেছে। সারা দেশ থেকে কাউন্সিলর ও ডেলিগেটরা ঢাকায় পৌঁছে গেছেন। তিনি বলেন, কাউন্সিল ঘিরে সারা দেশের বিএনপির নেতা-কর্মীদের মধ্যে ব্যাপক উৎসাহ-উদ্দীপনা ও প্রাণচাঞ্চল্যের সৃষ্টি হয়েছে। সাধারণ মানুষের মধ্যেও এই কাউন্সিলকে ঘিরে ব্যাপক প্রভাব পড়েছে।